Dy herë mat

Dy herë mat është një film shqiptar komedi i prodhuar në vitin 1986 nga ish-kinostudio "Shqipëria e Re".

 Përmbajtja e filmit 
"Dy herë mat" është një film komik, shumë i pëlqyer nga publiku, i drejtuar nga Bujar Kapexhiu, i cili ka luajtur një rol kryesor. Filmi është i mbushur me situata komike të papritura. 

Ilo Pinci, specialist i peshkut dhe i midhjeve, si dhe shahist i njohur, arrin në një qytet të vogël bregdetar, ku është ftuar për të marrë pjesë në një simultane shahu. Por ajo që e shtyn më shumë të vijë në këtë qytet është dëshira e tij e fshehtë për të zbuluar të dhëna praktike dhe teknike lidhur me kultivimin e midhjeve. Gjatë një diskutimi, ai hedh poshtë mendimin e Sazanit, specialist dhe kultivues i midhjes. Vajza e Sazanit, e cila është gjithashtu një shahiste e talentuar, merr pjesë në ndeshjen e shahu. Ilo është i bindur se do ta përballojë lehtësisht ndeshjen me shahistët vendas, por në simultane humbet nga Rudina e vogël, e cila vendos një midhje si simbol të mbretëreshës. Ai pranon humbjen e dyfishtë, kur mësohet se ajo është vajza e kundërshtarit të tij, edhe në punë.

 Interpretojnë 
Bujar Kapexhiu - Ilo Pinci
Aleko Prodani - Kopi Kulani
Fadil Kujovska - Cuk Vrapi
Alfred Bualoti - Sazan Leka
Manjola Begolli - Rudina Leka
Pavlina Mani - Gruaja e Ilos
Zyliha Miloti - Gruaja e Kopit
Ervehe Veizi - Besa Leka
Agim Bajko - Met Çiftja
Pëllumb Deçolli - Selim Teku
Karafil Shena - Arben Cala
Agim Shuke - Shefi i Policisë
Klement Konomi - Taku
Ilir Bezhani - Sokol Sako
Fatmir Xhelili - Azis Kapllani
Met Bega - Turisti
Merita Dabulla - Gruaja e turistit
Hasan Fico - Shitësi i akulloreve
Jetmira Dusha - Bibliotekarja

 Shiko edhe 

 Lista e filmave shqip

 Referime